Diari Oficial de la Generalitat Valenciana


Sumari del DOGV 6463, del 18-02-2011 (2011/1785)

RESOLUCIÓ d'1 de febrer de 2011, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació de la subestació transformadora existent de 132/20 kV, denominada ST Orpesa, en la part corresponent a la xarxa de distribució d'energia elèctrica, ubicada al terme municipal d'Orpesa, s'aprova el projecte tècnic d'execució i es declara, en concret, la seua utilitat pública. Expedient número ATRCCT/2010/1/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/1785


Data del document
:   01-02-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de febrer de 2011, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació de la subestació transformadora existent de 132/20 kV, denominada ST Orpesa, en la part corresponent a la xarxa de distribució d'energia elèctrica, ubicada al terme municipal d'Orpesa, s'aprova el projecte tècnic d'execució i es declara, en concret, la seua utilitat pública. Expedient número ATRCCT/2010/1/12. [2011/1785]  
Vist l'escrit presentat per Iberdrola Distribución Eléctrica, SAU, domiciliada als efectes de notificacions en 48791 Erandio (Biscaia), Ribera d'Axpe, núm. 5, amb data 17 de maig de 2010 davant del Servici Territorial d'Energia de Castelló, en què sol·licita que se li concedisca autorització administrativa per a l'ampliació de les instal·lacions elèctriques de la subestació transformadora existent de 132/20 kV, denominada ST Orpesa, ubicada al terme municipal d'Orpesa, província de Castelló, s'aprove el projecte tècnic d'execució i es declare, en concret, la seua utilitat pública. (ATRCCT/2010/1/12).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent amb data 24 de desembre de 2009.  
Vist que consten com a antecedents de la present les resolucions de la Direcció General d'Energia sobre l'autorització administrativa de la nova subestació transformadora de 132/20 kV denominada ST Orpesa de 17 de gener de 2005 i sobre l'aprovació del projecte d'execució de la instal·lació elèctrica mencionada, de 23 de maig de 2007, que inclou la resolució de declaració d'impacte ambiental, de 13 de desembre de 2004, de la Direcció General del Medi Natural de la Conselleria de Territori i Habitatge, per mitjà de la qual s'estima acceptable, només als efectes ambientals, el projecte citat.  
Vist que consta en l'expedient resolució emesa amb data 11 de desembre de 2009 per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, complementària de la declaració d'impacte ambiental, de 13 de desembre de 2004, per considerar que l'ampliació sol·licitada per a nous equips de 220 kV dins dels límits de la ST Orpesa existent no altera l'ús per al qual va ser prevista la instal·lació i que les afeccions ambientals associades seran anàlogues a les de la situació actual, i és vàlida la referida declaració d'impacte ambiental formulada amb data 13 de desembre de 2004 i les seues condicions, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i que s'ha publicat en el Diari Oficial de la Comunitat Valenciana, del dia 7 d'octubre de 2010,;en el Butlletí Oficial de la Província de Castelló, de 2 d'octubre de 2010; en el diari El Periódico Mediterráneo, de 18 d'octubre de 2010, i en el tauler d'anuncis de l'Ajuntament d'Orpesa, únic afectat per la instal·lació.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins dels terminis establits reglamentàriament.  
Vist que, d'acord amb el mencionat Decret 88/2005, es va traslladar a l'Ajuntament d'Orpesa la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de prestar la seua conformitat o l'oposició, i simultàniament es va traslladar al referit ajuntament, d'acord amb l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i se sol·licitava un informe sobre l'adaptació del projecte al planejament urbanístic que cal aplicar.  
No consta en l'expedient l'informe sol·licitat al mencionat Ajuntament.  
Vist l'expedient remés pel Servici Territorial d'Energia de Castelló, amb data 23 de novembre de 2010, en què emetia informe favorable sobre la instal·lació sol·licitada.  
Vist que el projecte presentat té entre la seua documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.  
Atés que la sol·licitud i la documentació adjunta té una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar-los adequadament.  
Atés que, d'acord amb la documentació que hi ha en l'expedient, l'ampliació i adequació sol·licitada s'executarà en els mateixos terrenys on actualment es troba ubicada la subestació transformadora, açò és, en la parcel·la 01 del polígon 73668, al terme municipal d'Orpesa.  
Atés que, d'acord amb el projecte presentat, la finalitat de la seua ampliació i adequació en el mateix emplaçament és obtindre cobertura en esta infraestructura elèctrica, amb les degudes condicions de qualitat i continuïtat en el subministrament, donada la saturació de la càrrega i falta de capacitat existents en l'actualment en funcionament ST Orpesa, juntament amb la previsió a curt i llarg termini del creixement energètic en esta zona geogràfica i el seu entorn.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Red Iberdrola Distribución Eléctrica, SAU, autorització administrativa per a l'ampliació de la subestació transformadora existent de 132/20 kV denominada ST Orpesa, ubicada en la parcel·la 01 del polígon 73021, al terme municipal d'Orpesa, província de Castelló, en la part de xarxa de distribució d'energia elèctrica, i les característiques principals de la qual són:  
- Sistema de distribució de 20 kV  
a) Substitució de l'actual transformador 132/20 kV de 40 MVA de potència per dos transformadors (T-2 i T-3) d'interior, de relació de transformació 220/20 kV i potència 50 MVA, amb la corresponent reactància trifàsica limitadora de presa de terra, i un autotransformador 220/132 kV de potència 225 MVA.  
Previsió d'un espai buit per a la instal·lació posterior d'un transformador (T-4).  
b) Instal·lació blindada en interior, amb envolupant metàl·lica i aïllament per a 24 kV, en hexafluorur de sofre (SF6), amb una configuració de doble barra i un mòdul format per díhuit posicions, de les quals són: deu de línia; una d'enllaç de barres i mesura; una de transformador; una de servicis auxiliars; una de bateria de condensadors; dos de remuntada; i dos de partició.  
c) Servicis auxiliars  
S'instal·laran dos transformadors -TSA-1 (desplaçat) i TSA-2 (nou)- de 220/0'420-0'242 kV i potència 250 kVA.  
d) Noves bateries de condensadors d'un total de 10'8 MVAr. S'inclouen, així mateix, les instal·lacions relatives a aparamenta, sistemes de protecció i de control i de presa de terra.  
- Una nova sala de control per a les Instal·lacions de distribució juntament amb les de transport que inclouran, igualment, els sistemes de servicis auxiliars -contínua i alterna- i control de la subestació.  
- Pressupost: 4.979.995'37 euros.  
Segon  
Aprovar el projecte d'execució per a l'ampliació sol·licitada i autoritzada en el punt primer de la present resolució, firmat per tècnic competent i visat pel col·legi oficial corresponent en data 24 de desembre de 2009.  
La present resolució queda sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.  
b) La instal·lació que cal executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
c) Les instal·lacions hauran de realitzar-se segons el projecte presentat. En el cas que siga necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El termini d'execució de l'obra serà de dotze mesos, comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà d'una sol·licitud motivada davant d'esta Direcció General d'Energia.  
e) El titular informarà de l'acabament de les obres al Servici Territorial d'Energia de Castelló als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què s'acreditarà que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte de l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
g) Es donen per reproduïdes les condicions d'orde mediambiental establides en la declaració d'impacte ambiental, de 13 de desembre de 2004, de la Conselleria de Territori i Habitatge, per mitjà de la qual s'estima acceptable, només als efectes ambientals i sense perjuí de l'obtenció prèvia de les autoritzacions sectorials que s'hagen d'aplicar, el projecte de la subestació transformadora de 132/20 kV ST Orpesa,   
  
sempre que este es desenvolupe amb les previsions de l'avantprojecte i l'estudi d'impacte ambiental presentats i amb les condicions que es van arreplegar en la part dispositiva de la resolució d'esta Direcció General d'Energia, de 17 de gener de 2005, sobre autorització administrativa i aprovació de projecte per a la nova subestació transformadora de 132/20 kV denominada ST Orpesa, tal com determina la resolució complementària de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge per a l'ampliació ara autoritzada.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estoa als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
La relació de béns i drets afectats pel projecte aprovat de l'ampliació de la subestació transformadora ST Orpesa és la següent:  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 1 de febrer de 2011.- El director general d'Energia: Antonio Cejalvo Lapeña.